ئۇيغۇرسوفت كوررېكتورى

قىسقىچە چۈشەندۈرۈش

«ئۇيغۇرسوفت كوررېكتورى» ئۇيغۇرچە ئىملا تەكشۈرۈش ۋە توغرىلاش يۇمشاق دېتالى بولۇپ، يەككە سۆزلەردىكى بىر ياكى بىرنەچچە ھەرپنىڭ كەم يېزىلىشى، ئارتۇق يېزىلىشى ۋە ئالمىشىپ يېزىلىشى سەۋەبىدىن كۆرۈلگەن ئىملا خاتالىقىنى تېز سۈرئەتتە تاپالايدۇ ھەمدە ئىملاسى توغرا ئەڭ يېقىن كېلىدىغان نامزات سۆزلەرنى كۆرسىتىپ بېرەلەيدۇ. شۇنىڭدەك يەنە ئىملادا دائىم كۆرۈلىدىغان خاتالىقلارنى ئاپتوماتىك ئوڭشاپ بېرەلەيدۇ. سۆزلۈك ئامبىرى پېشقەدەم مەسئۇلىيەتچان كوررېكتورلارنىڭ تەكرار تەكشۈرۈشىدىن ئۆتكۈزۈلگەن بولۇپ، ئەڭ يېڭى ئىملا قائىدىسى بويىچە قايتا تەييارلانغاندىن سىرت يەنە نۇرغۇن يېڭى كەسپىي ئاتالغۇلار ھەم ئۇلارنىڭ كۆپ ئۇچرايدىغان تۈرلىنىشى كىرگۈزۈلدى.

ئاساسىي ئىقتىدارى

* ئاساسىي سۆزلۈك مۇكەممەل، كەسپىي ئاتالغۇلار مول

ھازىرقى زامان ئۇيغۇر ئەدەبىي تىلىدىكى بارلىق تۈپ سۆز ۋە ئۇلارنىڭ كۆپ ئۇچرايدىغان تۈرلىنىشلىرىنى ئۆز ئىچىگە ئالغاندىن سىرت يەنە باشقا كەسپىي ئاتالغۇلارمۇ تولۇقلاپ كىرگۈزۈلگەن. ئاساسىي سۆزلۈك ئامبىرىدىكى سۆزلەر 250 مىڭغا يېتىدۇ.

* ئاساسىي سۆزلۈك ۋە تۈرلىنىش قائىدە ئامبىرى

ھازىرقى زامان ئۇيغۇر ئەدەبىي تىلىدىكى بارلىق تۈپ ئىسىم ۋە پېئىللارنىڭ ئەڭ كۆپ ئۇچرايدىغان تۈرلىنىشىدىن تۈزۈلگەن قوشۇمچە قائىدە ئامبىرى قۇرۇلغان بولۇپ، 8 مىليون سۆزلۈك دائىرىسى ئىچىدە ئىملا تەكشۈرەلەيدۇ.

* ئىملا تەكشۈرۈش ئىنتايىن تېز

گەرچە سۆزلۈك ئامبىرى كۆپەيتىلگەن بولسىمۇ، لېكىن سۈرئىتى ئىلگىرىكىدىن 10 ھەسسە تېزلىتىلگەن بولۇپ، ئىملا تەكشۈرۈش سۈرئىتى ھەر سېكۇنتتا 800-1000 سۆز (ياكى بىر بەت) دىن يۇقىرى. تاق سۆزلەردىكى بىر ياكى بىرنەچچە ھەرپنىڭ كەم، ئارتۇق ياكى ئالمىشىپ يېزىلىشى سەۋەبىدىن كۆرۈلگەن ئىملا خاتالىقىنى تېز سۈرئەتتە بايقاپ بەلگە سېلىپ بېرىدۇ.

* ئىملا تۈزىتىش قولايلىق


ئىملا تەكشۈرۈش داۋامىدا، مەلۇم بىر سۆزنى سۆزلۈك ئامبىرى ۋە تۈرلىنىش قائىدە ئامبىرىدىن ئىزدەپ تاپالمىغاندا، گۇمانلىق سۆز دەپ قارايدۇ ھەمدە ئەڭ يېقىن كېلىدىغان بىرنەچچە نامزات سۆزلەرنى كۆرسىتىپ بېرىدۇ. ئالدى-كەينىدىكى سۆزلەرگە ئاساسەن نامزات سۆزلەر ئىچىدىن مۇۋاپىق كېلىدىغان سۆزنى تاللاپ بەرسىڭىزلا بولىدۇ، قىسمەن ئەھۋاللاردا نامزات سۆزنى كۆرسىتىپ بېرەلمىگەندە، توغرا ئىملاسىنى كىرگۈزسىڭىز بولىدۇ.

* سۆزلۈك لۇغىتى


ھازىرقى زامان ئۇيغۇر ئەدەبىي تىلىدىكى بارلىق تۈپ سۆز ۋە باشقا كەسپىي ئاتالغۇلاردىن تۈزۈلگەن لۇغەت تەمىنلەنگەن بولۇپ، تۈپ سۆزلەرنى خالىغانچە ئىزدىيەلەيسىز.

«ئۇيغۇرسوفت كوررېكتورى»نى قاچىلاش ئۇسۇلى


(1) «ئۇيغۇرسوفت كوررېكتورى» دىسكىسىنى ئوپتىك دىسكا قوزغاتقۇچقا سالسىڭىز، قاچىلاش پىروگراممىسى قوزغىلىدۇ (قوزغىلالمىسا، ئوپتىك دىسكىنى ئېچىپ، SETUP.EXE نى قوش چەكسىڭىزمۇ بولىدۇ)، ئاندىن تۆۋەندىكى تىل تاللاش تۈرى كۆرۈنىدۇ.




(2) بۇنىڭ ئىچىدىن 确定 نى چېكىپ داۋاملاشتۇرسىڭىز، تۆۋەندىكىدەك دىيالوگ رامكىسى پەيدا بولىدۇ.



(3) بۇنىڭ ئىچىدىن 下一步 (كېيىنكى)نى چېكىپ، داۋاملاشتۇرۇڭ.



(4) بۇنىڭ ئىچىدىن 安装 (قاچىلاش)نى چېكىپ، داۋاملاشتۇرۇڭ. قاچىلاش پىروگراممىسى «ئۇيغۇرسوفت كوررېكتورى»(كەسپىي نەشرى)نى قاچىلاۋاتىدۇ، سەل ساقلاپ تۇرۇڭ.



(5) قاچىلاش تاماملانغاندا Install SoftDog Driver [Needed] (يۇمشاق دېتال قارانچۇقى قوزغىتىش پىروگراممىسىنى قاچىلاش) تەلەپ قىلىنىدۇ. بۇنىڭ ئىچىدىن 完成 (تاماملاش)نى چېكىڭ.



(6) يۇمشاق دېتال قارانچۇقى قوزغىتىش پىروگراممىسىنى قاچىلاش يېتەكچىسى قوزغىلىپ، تۆۋەندىكىدەك كۆرۈنىدۇ. بۇنىڭ ئىچىدىن 安装 (قاچىلاش)نى چېكىپ، داۋاملاشتۇرۇڭ.



(7) يۇمشاق دېتال قارانچۇقى قوزغىتىش پىروگراممىسى قاچىلانغاندىن كېيىن، 驱动状态 (قوزغىتىش ھالىتى) رامكىسى ئىچىگە 驱动安装成功！ (قوزغىتىشنى قاچىلاش ئوڭۇشلۇق بولدى!) دېگەن ئۇچۇر كۆرۈنىدۇ.



(8) ئاندىن يۇمشاق دېتال قارانچۇقىنى كومپيۇتېرىڭىزنىڭ USB ئېغىزىغا سېلىپ، «ئۇيغۇرسوفت كوررېكتورى»نى ئىشلىتىشنى باشلىسىڭىز بولىدۇ.

«ئۇيغۇرسوفت كوررېكتورى»نى تونۇشتۇرۇش

* «باش تىزىملىك» ۋە ئىقتىدارلارنى تونۇشتۇرۇش

«ئۇيغۇرسوفت كوررېكتورى»نى قاچىلانغاندىن كېيىن، Microsoft Word نىڭ باش تىزىملىكىدىن加载项 (يۈكلەنمىلەر)نى چەكسىڭىز، تۆۋەندىكىدەك باش تىزىملىكنى كۆرۈنىدۇ.



* «ئىملا توغرىلاش» 文字校对(Spell Check)

تاللاش دائىرىسى ئىچىدە ئىملا توغرىلايدۇ، دائىرە تاللانمىسا نۇر بەلگىسى تۇرۇۋاتقان ئورۇندىن باشلاپ ئىملا توغرىلايدۇ. ئىملا توغرىلاش جەريانىدا ئىملادا دائىم خاتالىق كۆرۈلىدىغان سۆزلەرنى ئاپتوماتىك توغرىلايدۇ، ئىملا لۇغىتىگە كىرگۈزۈلمىگەن ياكى تۈرلىنىشى مۇرەككەپ، كۆپ ئۇچرىمايدىغان سۆزلەرنى گۇمانلىق سۆز دەپ قاراپ، بىرنەچچە نامزات سۆزلەرنى كۆرسىتىپ بېرىدۇ. بۇنىڭ ئىچىدىن مۇۋاپىق كېلىدىغان نامزات سۆزنى تاللىسىڭىزلا بولىدۇ ياكى گۇمانلىق سۆز رامكىسىغا يېزىپ توغرىلىسىڭىزمۇ بولىدۇ.

* «تېز تەكشۈرۈش» 文字校对(Spell Check)

تاللاش دائىرىسى ئىچىدە ئىملا تەكشۈرىدۇ، دائىرە تاللانمىسا نۇر بەلگىسى تۇرۇۋاتقان ئورۇندىن باشلاپ ئىملا تەكشۈرىدۇ. تەكشۈرۈش جەريانىدا ئاساسىي سۆزلۈك ئامبىرىنى ئاساس قىلىپ ئىملا تەكشۈرۈپ، گۇمانلىق سۆزلەرنىڭ ئاستىغا قىزىل سىزىق سىزىيدۇ. ئىملا تەكشۈرمەكچى بولغان مەزمۇنلارنى قەغەزگە بېسىپ كۆرىدىغانلار بەزى ئىشلەتكۈچىلەر ئۈچۈن تېخىمۇ قۇلايلىق ئېلىپ كېلىدۇ.

* «ئۆلچەملىك تەكشۈرۈش» 文字校对(Spell Check)

«تېز تەكشۈرۈش» بىلەن ئاساسىي پەرقى شۇكى گۇمانلىق سۆزلەرنى ئاپتوماتىك ئۆزگەرتىشكە بولىدىغان سۆز (سۆز ۋە ئاستى سىزىق يېشىل رەڭدە بويايدۇ)، قوشۇمچىسى گۇمانلىق سۆز (ئاستى سىزىق يېشىل رەڭدە)، ئىملا قائىدىسىگە ئۇيغۇن سۆز (ئاستى سىزىق سېرىق رەڭدە) تۈرلەرگە ئايرىپ بېرىدۇ.

مەسىلەن:

ئاپتوماتىك ئۆزگەرتىشكە بولىدىغان سۆزلەر: شىنقاڭ، ئۇرغۇي، رايۇن، كىتاپ،...

قوشۇمچىسى گۇمانلىق سۆزلەر: شىنجاڭكە، مەكتەپلار، ئوقۇغۇچىنىلار،...

ئىملا قائىدىسىگە ئۇيغۇن سۆزلەر: كۆرۈۋاتقاندىمۇ،...

* «يېڭى سۆزلەرنى ساقلاش» 文字校对(Spell Check)

ئىملا تەكشۈرۈش داۋامىدا گۇمانلىق سۆزلەرنىڭ ھەممىنى ئايرىم ئامبارغا ساقلاپ بېرىدۇ. بۇ ئامبار Access ھۆججىتى بولۇپ، ئورنى C:\USPELL نىڭ ئىچىدە بولىدۇ.

* «ئىملا لۇغىتى» 文字校对(Spell Check)

ئىملا تەكشۈرۈش داۋامىدا بەزى تۈپ سۆزلەرنىڭ ئىملاسىنى ئىزدەپ زۆرۈر بولىدۇ. بۇ لۇغەتكە ھازىرقى زامان ئۇيغۇر ئەدەبىي تىلىدىكى بارلىق تۈپ سۆزدىن باشقا يەنە ھەرقايسى ساھەلەردە كەڭ قوللىنىۋاتقان سۆزلەرمۇ تولۇقلاپ كىرگۈزۈلگەن، يېڭى ئىملانى تېز ئۆگىنىشىڭىدىكى ياخشى قورال بولالايدۇ.

* «كوررېكتورلۇق بەلگىلىرىنى تازىلاش» 文字校对(Spell Check)

ئىملا تەكشۈرۈش داۋامىدا ئىشلىتىلگەن ھەرخىل كوررېكتورلۇق بەلگىلىرىنى تازىلايدۇ.


* كوررېكتورلۇق بەلگىلىرى ھەققىدە» 文字校对(Spell Check)

ئىملا تەكشۈرۈش داۋامىدا تۆۋەندىكىدەك ھەرخىل كوررېكتورلۇق بەلگىلىرىنى ئىشلىتىدۇ. ئۇلارنىڭ مەنىسى تۆۋەندىكىدەك بولىدۇ:

ئاپتوماتىك ئۆزگەرتىشكە بولىدىغان سۆزلەر: شىنقاڭ، ئۇرغۇي، رايۇن، كىتاپ،...

قوشۇمچىسى گۇمانلىق سۆزلەر: شىنجاڭكە، مەكتەپلار، ئوقۇغۇچىنىلار،...

ئىملا قائىدىسىگە ئۇيغۇن سۆزلەر: كۆرۈۋاتقاندىمۇ،...



«ئۇيغۇرسوفت كوررېكتورى»نى ئىشلىتىش

ئىشلىتىش ئۇسۇلى

* Microsoft Word مۇھىتىدا ئىملا تەكشۈرۈش


ئۇيغۇرسوفت ئىملا تەكشۈرگۈچ ئۆلچەملىك خەت نۇسخىلىرىدىن ئەلكاتىپ، Microsoft Uighur ۋە UKK قاتارلىق خەت نۇسخىلىرىدا كىرگۈزۈلگەن تېكىستلەرنىڭ ئىملاسىنى تەكشۈرۈپ بېرەلەيدۇ.

ئىملا تەكشۈرۈش ئۈچۈن Microsoft Word نى قوزغىتىپ، ئىملا تەكشۈرمەكچى بولغان ھۆججەتنى ئېچىڭ. ئاندىنMicrosoft Word نىڭ باش تىزىملىكىدىن加载项 (يۈكلەنمىلەر)نى چېكىپ، ئۇنىڭ ئىچىدىن 维软(Uighursoft) نى چېكىپ،文字校对(Spell Check) (ئىملا تەكشۈرۈش)نى چېكىڭ.



مەلۇم بىر دائىرىنى تەكشۈرمەكچى بولسىڭىز، ئالدى بىلەن شۇ دائىرىنى تاللاپ، ئاندىن文字校对(Spell Check) (ئىملا تەكشۈرۈش)نى چېكىڭ.

ئىملا تەكشۈرۈش جەريانىدا دائىم كۆرۈلىدىغان خاتالىقلارنى ئاپتوماتىك توغرىلايدۇ، ئەمما ئىملا لۇغىتىگە كىرگۈزۈلمىگەن سۆزلەرنى ياكى تۈرلىنىش شەكىللىرى مۇرەككەپ، كۆپ ئۇچرىمايدىغان سۆزلەرنى «گۇمانلىق سۆز» دەپ قارايدۇ ھەمدە ئەڭ يېقىن كېلىدىغان نامزات سۆزلەرنى كۆرسىتىپ بېرىدۇ.



نامزات سۆزلەر ئىچىدىن ئەڭ مۇۋاپىق كېلىدىغان سۆزنى تاللاپ، «توغرىلاش» كۇنۇپكىسىنى باسسىڭىز (ياكى نامزات سۆزنى قوش چەكسىڭىز)، ئەسلىدىكى گۇمانلىق سۆزنى بۇ سۆزگە ئالماشتۇرۇپ، داۋاملىق ئىملا تەكشۈرىدۇ.

بەزى سۆزلەرنى «گۇمانلىق سۆز» دەپ قاراپ ئۇنىڭغا ماس كېلىدىغان نامزات سۆزلەرنى كۆرسىتىپ بېرەلمىگەندە، ئىملاسىنى تۈزىتىش ھەقىقەتەن زۆرۈر بولسا، Windows نىڭ يېزىق كىرگۈزگۈش ھالىتىنى ئىنگلىزچە يېزىق كىرگۈزۈش ھالىتىگە توغرىلاپ، گۇمانلىق سۆز رامكىسىنى چېكىپ ئۇيغۇرچە كىرگۈزسىڭىز بولىدۇ، ئاندىن «توغرىلاش» كۇنۇپكىسىنى باسسىڭىز، ئەسلىي تېكىستتىكى سۆزنىڭ ئورنىغا ئالماشتۇرۇپ، داۋاملىق ئىملا تەكشۈرىدۇ.